CELEX: 62009TA0127
Language: et
Date: 2015-01-14 00:00:00
Title: Kohtuasi T-127/09 RENV: Üldkohtu 14. jaanuari 2015 . aasta otsus – Abdulrahim versus nõukogu ja komisjon (Kohtuasja uueks arutamiseks tagasisaatmine pärast lahendi tühistamist — Ühine välis- ja julgeolekupoliitika (ÜVJP) — Teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud piirangud — Määrus (EÜ) nr 881/2002 — Ühinenud Rahvaste Organisatsiooni organi koostatud loetellu kantud isiku rahaliste vahendite ja majandusressursside külmutamine — Selle isiku nime kandmine määruse (EÜ) nr 881/2002 I lisasse — Tühistamishagi — Vastuvõetavus — Hagi esitamise tähtaeg — Ületamine — Vabandatav eksimus — Põhiõigused — Kaitseõigused — Õigus tõhusale kohtulikule kaitsele — Õigus omandi kaitsele — Õigus era- ja perekonnaelu austamisele)

23.2.2015   
            
            
               ET
            
            
               Euroopa Liidu Teataja
            
            
               C 65/28
            
         Üldkohtu 14. jaanuari 2015. aasta otsus – Abdulrahim versus nõukogu ja komisjon
   (Kohtuasi T-127/09 RENV) (1)
   
   ((Kohtuasja uueks arutamiseks tagasisaatmine pärast lahendi tühistamist - Ühine välis- ja julgeolekupoliitika (ÜVJP) - Teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud piirangud - Määrus (EÜ) nr 881/2002 - Ühinenud Rahvaste Organisatsiooni organi koostatud loetellu kantud isiku rahaliste vahendite ja majandusressursside külmutamine - Selle isiku nime kandmine määruse (EÜ) nr 881/2002 I lisasse - Tühistamishagi - Vastuvõetavus - Hagi esitamise tähtaeg - Ületamine - Vabandatav eksimus - Põhiõigused - Kaitseõigused - Õigus tõhusale kohtulikule kaitsele - Õigus omandi kaitsele - Õigus era- ja perekonnaelu austamisele))
   (2015/C 065/38)
   Kohtumenetluse keel: inglise
   
      Pooled
   
   
      Hageja: Abdulbasit Abdulrahim (London, Ühendkuningriik) (esindajad: P. Moser, QC, barrister E. Grieves, solicitor H. Miller ja solicitor R. Graham)
   
      Kostja: Euroopa Liidu Nõukogu (esindajad: E. Finnegan ja G. Étienne) ja Euroopa Komisjon (esindajad: E. Paasivirta ja G. Valero Jordana)
   
      Ese
   
   Esiteks nõue osaliselt tühistada nõukogu 27. mai 2002. aasta määrus (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist (ELT L 139, lk 9), muudetud komisjoni 22. detsembri 2008. aasta määrusega (EÜ) nr 1330/2008, millega 103. korda muudetakse nõukogu määrust nr 881/2002 (ELT L 345, lk 60), või nõue tühistada viimati nimetatud määrus osas, milles see puudutab hagejat, ja teiseks nõue hüvitada nimetatud õigusaktidega väidetavalt tekitatud kahju.
   
      Resolutsioon
   
   
               1.
            
            
               Tühistada komisjoni 22. detsembri 2008. aasta määrus (EÜ) nr 1330/2008, millega 103. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud, Abdulbasit Abdulrahimi puudutavas osas.
            
         
               2.
            
            
               Jätta Euroopa Komisjoni ja Euroopa Liidu Nõukogu kohtukulud nende endi kanda ja mõista neilt välja A. Abdulrahimi kohtukulud seoses tühistamishagiga ning Üldkohtu poolt tasuta õigusabi korras ettemakstud summad.
            
         
      (1)  ELT C 167, 18.7.2009.